قلعہ دراوڑ

قلعہ دراوڑ (انگریزی: Derawar Fort)، پنجاب، پاکستان دے ضلع بہاولپور، صحرائے چولستان وچ اک قدیم قلعہ اے۔ صحرائے چولستان وچ قلعہ دراوڑ دے چاݪی دمدمے کئی میل تک نظر آؤندے نیں۔ کندھاں دا دائرہ 1500 میٹر اے تے اوہناں دی بلندی 30 میٹر تک اے۔

 تریخ 
دراوڑ قلعہ 9ویں صدی عیسوی وچ بھٹی قبیلے دے اک ہندو راجپوت حکمران رائے ججا بھٹی نے شہنشاہ راول دیوراج بھٹی نوں خراج تحسین پیش کرن لئی تعمیر کیتا سی۔Dawn News ایہ قلعہ شروع وچ ڈیرا راول دے نام ناݪ جاݨیا جاندا سی، وقت گُزرن دے ناݪ موجودہ نام دراوڑ کہیا جاݨ لگ گیا۔

18ویں صدی وچ اس قلعے اُتے بہاولپور دے مسلمان نواباں نے شہوترا قبیلے توں قبضہ کر لیا۔ بعد وچ ایہدی موجودہ شکل وچ 1732 وچ عباسی حکمران نواب صادق محمد نے تزئین و آرائش کیتی، لیکن 1747 وچ شکار پور وچ بہاول خان دی مصروفیات دی وجہ توں قلعہ اوہناں دے ہتھوں نِکݪ گیا۔ نواب مبارک خان نے 1804 وچ قلعہ واپس لے لیا۔ قلعے دی بوسیدہ کندھ دے کوݪ ملبے وِچوں 1000 سال پراݨے کیٹاپلٹ دے خول مِݪے سی۔
ریاست بہاولپور دے 12ویں تے آخری حکمران نواب صادق خان عباسی پنجم 1904 وچ قلعے وچ پیدا ہوئے سی۔

گوگل ڈوڈل نے پاکستان دے 75 ویں یوم آزادی اُتے قلعہ دراوڑ دا ڈوڈل لایا سی۔ گوگل دے مطابق، قلعہ پاکستانی موافقت تے قدیمیئت دی علامت اے۔

 ڈھانچا 
ایہ قلعہ مٹی دیاں اِٹاں ناݪ بݨیا ہویا اک وسیع تے بصری طور تے شاندار مربع ڈھانچا اے۔ کندھاں دی لمبائی 1500 میٹر اے تے اوہناں دی بلندی 30 میٹر تک اے۔ چاݪی گوݪ دمدمے نیں، ہر طرف دَس، جو 30 میٹر بلند نیں تے کئی میل تک صحراء دے پار نظر آؤندے نیں۔

 تزئین و آرائش 
قلعے نوں بعد وچ ایہدی موجودہ شکل وچ 1732 وچ عباسی حکمران نواب صادق نے بحال کیتا سی۔ 2019 وچ پنجاب حکومت نے قلعہ دراوڑ دے تحفظ لئی 46 مِلیئن روپے دی رقم مختص کیتی سی۔ اہم کَم مکمل کر لیا گیا اے، جیہدے وچ قلعے دے باہر اناج دے اک گودام دا تحفظ، قلعے دے دمدمے دی اگلی تے جنوب مشرقی اطراف دے تباہ شدہ حصےآں دی انڈرپِننگ، کندھاں، چبوترے، دمدمے دے شمال مشرق وَل تھلے آݪی پٹی تے کندھاں، قلعے دا اندرلا حِصہ تے ڈھلوان فرش جیہڑا باراں دری دی طرف جاندا اے تے مرکزی دروازے ناݪ ملحق کندھاں شامل نیں۔

 مورتاں 

 ہور دیکھو 
چولستان
چولستان دے قلعے
شاہی قلعہ
قلعہ دراوڑ
قلعہ روہتاس

 باہرلے جوڑ 
Derawar Fort
ContactPakistan.com - دراوڑ فورٹ پیج 
Derawar Fort, The Large Square Fortress in Pakistan 

 حوالے 

گٹھ:پاکستان دے قلعے
گٹھ:پنجاب دے قلعے
گٹھ:پنجاب دیاں تریخی عمارتاں